《庆明堂礼成》
宋代·方逢辰

合宫芬郁彻垓埏，治象阳明景烂然。
云气朝隮疑欲雨，帝心夕阳即旋乾。
皇穹后土实临汝，祖德宗功鉴在天。
既灌更祈如未灌，缉熙此福万斯年。

作者简介：（1221—1291）宋严州淳安人，初名梦魁，字君锡，一作圣锡。方镕子。理宗淳祐十年进士第一。累官兵部侍郎，国史修撰。时宰相郑清之、贾似道擅权，逢辰力诋其非，称疾归。除吏、礼二部尚书，俱不拜。宋亡后，隐居蛟峰，授徒讲学，学者称“蛟峰先生”。元朝召之，坚辞不赴。尊崇朱熹，阐释孟子和程朱学派道德论。有《孝经解》、《易外传》、《尚书释传》、《学庸注释》、《蛟峰文集》。